หุ้นปิดเช้าบวก 6.80 จุด
SET ช่วงเช้าปิดที่ระดับ 764.65 จุด เพิ่มขึ้น 6.80 จุด(+0.90%)มูลค่าการซื้อขาย 10,154.97 ล้านบาท
22 เม.ย. 2553

SET ช่วงเช้าปิดที่ระดับ 764.65 จุด เพิ่มขึ้น 6.80 จุด(+0.90%)มูลค่าการซื้อขาย 10,154.97 ล้านบาท
นักวิเคราะห์ฯ เผยตลาดหุ้นไทยเช้านี้ผันผวนแต่ Take ตัวกลับมาปิดบวกได้ตามแรงซื้อนักลงทุนในประเทศ คาดบ่ายยังคงผันผวนต่อตามสถานการณ์การเมือง คาดวันนี้ต่างชาติชะลอการลงทุนหลังเมื่อวานซื้อตามข่าวเจรจา แนะนักลงทุนขายทำกำไรก่อนเพื่อรอดูสถานการณ์ ให้แนวรับที่ 754-750 แนวต้านที่ 765-770 จุด
ตลาดหลักทรัพย์ ปิดตลาดช่วงเช้าวันนี้ที่ระดับ 764.65 จุด เพิ่มขึ้น 6.80 จุด(+0.90%)มูลค่าการซื้อขาย 10,154.97 ล้านบาท           
ดัชนีวันนี้เคลื่อนไหวผันผวนสลับบวกลบ โดยแตะจุดสูงสุดของช่วงเช้าที่ 765.63 จุด และจุดต่ำสุดที่ระดับ 755.27 จุด
นายอภิสิทธิ์ ลิมศุภนาค ผู้ช่วยผู้อำนวยการฝ่ายวิเคราะห์หลักทรัพย์ บล.บีฟิท กล่าวว่า ตลาดหุ้นไทยในช่วงเช้ามีความผันผวนสูงมีแรงซื้อสลับกับแรงขาย แต่ยังมีแรงซื้อจากกลุ่มนักลงทุนในประเทศ ทำให้ตลาดหุ้นไทยยืนบวกได้ในช่วงเช้าก่อนปิดตลาด แต่อย่างไรก็ตาม วันนี้ต่างชาติน่าจะชะลอการลงทุนลงจากเมื่อวานที่ซื้อสุทธิไปค่อนข้างมากตามข่าวการเจรจาของกลุ่มคนเสื้อแดง แต่กลับยังไม่มีแนวโน้มว่าจะเกิดขึ้น
ช่วงบ่ายเชื่อว่าตลาดหุ้นไทยยังคงภาวะผันผวนเช่นเดิมและการเมืองเป็นปัจจัยที่กดดันตลาดหุ้นไทยอยู่ โดยแนะนำว่านักลงทุนควรขายทำกำไรออกมาก่อนเพื่อรอดูสถานการณ์  
สำหรับกรอบการลงทุนให้แนวรับที่ 754-750 และแนวต้านที่ 765-770 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          PTT    มูลค่าการซื้อขาย 1,151.64 ล้านบาท ปิดที่ 258.00 บาท เพิ่มขึ้น 3.00  บาท             PTTEP  มูลค่าการซื้อขาย 1,022.54 ล้านบาท ปิดที่ 150.00 บาท เพิ่มขึ้น 4.50  บาท                              SCB    มูลค่าการซื้อขาย   579.07 ล้านบาท ปิดที่  85.50 บาท ลดลง  0.50  บาท                 IVL    มูลค่าการซื้อขาย   563.29 ล้านบาท ปิดที่  16.20 บาท เพิ่มขึ้น 0.40  บาท                 BBL    มูลค่าการซื้อขาย   541.96 ล้านบาท ปิดที่ 120.50 บาท ลดลง  3.50  บาท